ΓΡΑΠΤΗ ΕΡΩΤΗΣΗ E-3090/02

υποβολή: Jan Mulder (ELDR) προς την Επιτροπή

(28 Οκτωβρίου 2002)

Θέμα: Αύξηση της ανώτατης εγγυημένης ποσότητας κάνναβης και λίνου στις Κάτω Χώρες

Σε ορισμένες χώρες της Ευρωπαϊκής Ένωσης, μεταξύ των οποίων και οι Κάτω Χώρες, η καλλιέργεια κάνναβης και λίνου γνωρίζει άνθηση. Οι ίνες αποτελούν μια άκρως εύχρηστη και φιλοπεριβαλλοντική βιομηχανική πρώτη ύλη η οποία, παράλληλα προς τη χαρτοβιομηχανία χρησιμοποιείται όλο και περισσότερο για την κατασκευή τμημάτων των αυτοκινήτων, όπως π.χ. ταμπλό, ταμπλέτες, κτλ. Πρόκειται για μια καλλιέργεια που προσφέρει προοπτικές στους αγρότες. Προς το παρόν όμως, στο πλαίσιο της κοινής οργάνωσης της αγοράς για την κάνναβη και το λίνο (Κανονισμός (ΕΚ) αριθ. 1673/2000(1)) ισχύει περιορισμός όσον αφορά την ποσότητα που μπορεί να ληφθείπόψη για ενίσχυση. Τούτο σημαίνει ότι με τη σημερινή καλλιεργούμενη επιφάνεια της τάξης των 4 000 εκταρίων για το λίνο και περίπου 2 000 εκταρίων για την κάνναβη εξαντλούνται πλήρως η ισχύουσες για τις Κάτω Χώρες εγγυημένες ποσότητες μακριών ινών λίνου αφενός και κοντών ινών λίνου και ινών κάνναβης αφετέρου. Κατά το επόμενο έτος αναμένεται ότι θα προκύψει πρόβλημα, επειδή προβλέπεται να αναπτυχθεί περαιτέρω η καλλιέργεια κάνναβης και λίνου. Ως εκ τούτου τίθεται ήδη τροχοπέδη στην παραγωγή, δεδομένου ότι καθίσταται αναγκαία η αύξηση της αρόσιμης επιφάνειας προκειμένου να δημιουργηθούν νέες αγορές και να αποκτήσουν κάποιο αίσθημα ασφάλειας οι αγοραστές όσον αφορά τον επαρκή εφοδιασμό με ίνες κάνναβης και λίνου. Η Επιτροπή προτίθεται να αξιολογήσει τον κανονισμό μόνο στα τέλη του 2003.

1. Γνωρίζει η Επιτροπή σχετικά με την ενδιαφέρουσα και φιλοπεριβαλλοντική χρησιμοποίηση των ινών κάνναβης και λίνου στη βιομηχανία αυτοκινήτων και τη μεγάλη ζήτηση των αγροτικών αυτών προϊόντων από τον εν λόγω τομέα (συν τοις άλλοις και μέσω της δέσμευσης που ανέλαβαν οι ολλανδικές αρχές να προωθήσουν δια νόμου την προσφυγή σε πρώτες ύλες του τύπου αυτού)· Είναι διατεθειμένη η Ευρωπαϊκή Επιτροπή να θεσπίσει σε επίπεδο Ευρωπαϊκής Ένωσης παρόμοια μέτρα προώθησης·

2. Συμμερίζεται η Ευρωπαϊκή Επιτροπή την άποψη ότι η σημερινή ανώτατη εγγυημένη ποσότητα για την καλλιέργεια κάνναβης και λίνου στις Κάτω Χώρες είναι πολύ χαμηλή και ότι θα πρέπει απαραιτήτως να αυξηθεί, ώστε να δοθεί στους αγρότες κάθε δυνατότητα να ανταποκριθούν στη ζήτηση εκ μέρους της βιομηχανίας αυτοκινήτων· Εάν ναι, θα ήταν τότε διατεθειμένη η Επιτροπή να επισπεύσει την αξιολόγηση του Κανονισμού (ΕΚ) αριθ. 245/2001(2)·

3. Κρίνει η Επιτροπή ότι θα ήταν δυνατόν να επιτευχθεί κάποια ευλυγισία των περιορισμών όσον αφορά τις εγγυημένες ποσότητες, τούτο δε από την αρχή της περιόδου εμπορίας 2003, λόγου χάριν επιτρέποντας τη μετατόπιση των ποσοτήτων που δεν χρησιμοποιήθηκαν από ένα κράτος μέλος προς ένα άλλο κράτος μέλος στο οποίο παρατηρείταιπέρβαση των εγγυημένων ποσοτήτων·

(1) ΕΕ L 193 της 29.7.2000, σελ. 16.

(2) ΕΕ L 35 της 6.2.2001, σελ. 18.

Απάντηση του κ. Fischler Εξ ονόματος της Επιτροπής

(6 Δεκεμβρίου 2002)

1. Η Επιτροπή γνωρίζει πράγματι ορισμένες πιθανές εφαρμογές των ινών λίνου και κάνναβης στην αυτοκινητοβιομηχανία. Έχει ήδη αναφέρει στην αιτιολογική της έκθεση που συνοδεύει την πρόταση αναμόρφωσης της κοινής οργανώσεως της αγοράς στον τομέα αυτό η οποίαποβλήθηκε τον Νοέμβριο 1999.

Προκειμένου να αναπτυχθούν περισσότερες διέξοδοι γεωργικών προϊόντων που είναι ικανές εν καιρώ να κατακτήσουν μια τέτοια επικερδή βιομηχανική αγορά, έχει θεσπισθεί ενίσχυση της μεταποίησης ακατέργαστου λίνου και κάνναβης που στοχεύει στην παραγωγή ινών οι οποίες έχουν καθαρισθεί αρκετά για τέτοιου είδους τεχνικές χρήσεις.

Επιπλέον, οι καλλιέργειες αυτές μπορούν να λάβουν την ενίσχυση που χορηγείται στους αγρότες στο πλαίσιο του καθεστώτος στήριξης των παραγωγών ορισμένων αροτραίων καλλιεργειών.

2. Η έναρξη ισχύος του καθεστώτος στήριξης της μεταποίησης ακατέργαστου λίνου και κάνναβης που προορίζονται για την παραγωγή ινών, εγκαινιάστηκε από την περίοδο εμπορίας 2001/2002 και μετά. Προβλέπεται ηποβολή έκθεσης της Επιτροπής πριν το τέλος του 2003 που θα αφορά κυρίως στις τάσεις της παραγωγής και στην κατανομή των εθνικών εγγυημένων ποσοτήτων. Δεδομένου ότι, προκειμένου να εξασφαλιστεί χρηστή διαχείριση με ταυτόχρονη προσαρμογή στις ιδιαίτερες συνθήκες των αγορών στον τομέα αυτόν, η περίοδος κατά την οποία οι ακατέργαστες ίνες μπορούν να μεταποιηθούν είναι 22 μήνες, η Επιτροπή διαθέτει προς το παρόν προσωρινά μόνον στοιχεία παραγωγής μιας περιόδου εμπορίας καθώς και τις πρώτες εκτιμήσεις για την παραγωγή της επόμενης περιόδου. Υπό τις συνθήκες αυτές, η εξαγωγή συμπερασμάτων για τις εθνικές εγγυημένες ποσότητες είναι πρόωρη και τα στοιχεία για την σύνταξη της έκθεσης που αναφέρθηκε παραπάνω, δεν μπορούν να εκτιμηθούν εκ των προτέρων χωρίς να τεθεί σε σοβαρό κίνδυνο η αξιοπιστία της.

3. Η δυνατότητα μεταφοράς των εθνικών εγγυημένων ποσοτήτων ανάμεσα στα κράτη μέλη, θα απαιτούσε τροποποίηση του κανονισμού (ΕΚ) αριθ. 1673/2000, της 27ης Ιουλίου 2000, περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών(1).

(1) ΕΕ L 193 της 29.7.2000.